කෙසේ වෙතත්, අද පස්වරුව වනතුරු ඔවුන් ආරම්භ කර තිබූ සත්‍යග්‍රහය නිමවී තිබුණේ නැහැ.මේ අතර, මාරාන්තික උපවාසයේ නිරත වල්සපුගල ගොවීන්ට සහය පළ කර පැවැති විරෝධතාවක් හේතුවෙන් කොළඹ - කතරගම ප්‍රධාන මාර්ගය අම්බලන්තොට නගරයෙන් අද දහවල් අවහිර වුණා.දෙවැනි වරටත් පසුගිය 07 වැනිදා ආරම්භ කෙරුණු මෙම මාරාන්තික උපවාසය අද සිව්වන දිනටත් ක්‍රියාත්මක වූ අතර, ඊට සහය පළ කර ගොවි සංවිධාන නියෝජිතයින් අද පෙරවරුවේ උද්ඝෝෂණයක නිරත වුණේ සූරියවැව නගරයේදීයි.ඊට සුරියවැව වෙළෙඳ සංගමයද සිය වෙළෙඳසැල් වසා සහය පල කළා.පොලිසිය අධිකරණ නියෝගයක් ඉදිරිපත් කිරීම නිසා ඔවුන් රථ පෙළපාලියකින් අම්බලන්තොට නගරයට පැමිණි අතර, ඒ හේතුවෙන් වලවේ ගඟ පාලම ආසන්නයෙන් කොළඹ - කතරගම ප්‍රධාන මාර්ගය අවහිර වුණා.එම ස්ථානයට සුරකිමු ශ්‍රී ලංකා සංවිධානයේ සභාපති පූජ්‍ය පාහියංගල ආනන්ද සාගර හිමියන්ද වැඩම කර සිටියාගිලන් රථ හා වෛද්‍ය කාර්ය මණ්ඩල සඳහා විරෝධතාව පැවති ස්ථානයෙන් ගමන් කිරීමට විරෝධතාකරුවන් අවස්ථාව ලබා දී තිබූ අතර බස් රථයක් ගමන් කිරීමට උත්සාහ කිරීමත් සමඟ ඇති වුණේ උණුසුම් තත්ත්වයක්.